cyanic-selkie/wikianc huggingface dataset:
จักรพรรดิดาไรอัสที่ 2
กษัตริย์อาร์ตาเซิร์กซีสที่ 1 ซึ่งเสด็จสวรรคตในช่วง 424 ปีก่อนคริสตกาล และพระราชบัลลังก์ของพระองค์ถูกสืบทอดโดยกษัตริย์เซิร์กซีสที่ 2 ผู้เป็นพระราชโอรส หลังจากนั้นอีกหนึ่งเดือนครึ่ง กษัตริย์เซิร์กซีสที่ 2 ก็ทรงถูกปลงพระชนม์โดยซ็อกเดียนุส ผู้เป็นพระอนุชา ส่วนเจ้าชายโอคัส ซึ่งเป็นพระอนุชานอกสมรสได้มีตำแหน่งเป็นผู้ว่าการมณฑลแห่งเฮอร์เคเนีย ได้ทรงก่อกบฏต่อกษัตริย์ซ็อกเดียนุส และหลังจากการก่อกบฏไม่นานก็พระองค์ก็ทรงสำเร็จโทษกษัตริย์ซ็อกเดียนุส และเจ้าชายอาร์ซิเทส ผู้ซึ่งเป็นพระอนุชาของพระองค์เองที่ทรงพยายามด้วยการทรยศหักหลังด้วยการก่อกบฏต่อพระองค์ แต่ทรงถูกปราบปรามได้ เจ้าชายโอคัสทรงใช้พระนาม ดาริอุส (ส่วนแหล่งข้อมูลจากกรีกได้เรียกพระองค์ว่า ดาริอุส นอธอส Darius Nothos, "โอรสนอกสมรส") พระนามของกษัตริย์เซิร์กซีสที่ 2 และกษัตริย์ซ็อกเดียนุส ไม่ปรากฏบันทึกแห่งบาบิโลนจำนวนมากที่จากนิปปูร์ โดยที่ปรากฏรัชสมัยของกษัตริย์ดาริอุสที่ 2 ต่อจากรัชสมัยของกษัตริย์อาร์ตาเซิร์กซีสที่ 1 นักประวัติศาสตร์ทราบเพียงเล็กน้อยเกี่ยวกับรัชสมัยของกษัตริย์ดาริอุสที่ 2 ซีโนฟอนได้กล่าวถึงการก่อกบฏโดยแคว้นมีดีสในช่วง 409 ปีก่อนคริสตกาล และดูเหมือนว่ากษัตริย์ดาริอุสที่ 2 จะทรงอยู่ในบังคับพระนางพาริซาทิส ผู้เป็นพระมเหสีของพระองค์ค่อนข้างมาก ในข้อความที่ตัดตอนมาจากเซซิอัส ซึ่งมีการบันทึกว่ามีการวางแผนการบางอย่างในราชสำนักฝ่ายในของพระองค์ ซึ่งพระองค์ทรงกลายเป็นส่วนที่ฉาวโฉ่ในแผนการดังกล่าว[2] บันทึกปาปิรุสจากเอลิแฟนไทน์ได้กล่าวถึงกษัตริย์ดาริอุสที่ 2 ว่าเป็นผู้ร่วมสมัยกับมหาปุโรหิตโยฮานันแห่งเอสรา 10:6
ข้อพิพาทกับเอเธนส์
ตราบเท่าที่อำนาจของเอเธนส์ยังคงอยู่ พระองค์จะทรงไม่ยุ่งเกี่ยวกับกิจการของกรีก เมื่อ 413 ปีก่อนคริสตกาล เอเธนส์ได้สนับสนุนกลุ่มกบฏอามอร์เกสในคาเรีย กษัตริย์ดาริอุสที่ 2 คงจะไม่ตอบโต้ หากอำนาจของเอเธนส์ไม่ถูกทำลายในปีเดียวกันที่เมืองซีราคิวส์ ผลจากเหตุการณ์ดังกล่าว กษัตริย์ดาริอุสที่ 2 ทรงออกคำสั่งให้ข้าหลวงของพระองค์ในเอเชียไมเนอร์อย่างทิสซาเฟอร์เนส และฟาร์นาบาซุส ส่งเครื่องบรรณาการที่ค้างชำระจากเมืองต่างๆ ของกรีกและทรงเริ่มทำสงครามกับเอเธนส์ เพื่อสนับสนุนการทำสงครามกับเอเธนส์ ข้าหลวงแห่งเปอร์เซียได้เข้าเป็นพันธมิตรกับสปาร์ตา ใน 408 ปีก่อนคริสตกาล พระองค์ทรงส่งเจ้าชายไซรัส ซึ่งเป็นพระราชโอรสของพระองค์ไปยังเอเชียไมเนอร์ เพื่อทำสงครามด้วยพลังที่ยิ่งใหญ่กว่า
กษัตริย์ดาริอุสที่ 2 อาจจะทรงขับไล่เชื้อพระวงศ์กรีกหลายพระองค์ที่เคยปกครองเมืองต่างๆ ในไอโอเนีย พอซาเนียสได้เขียนว่าพระราชโอรสของเธมิสโทคลีส ซึ่งรวมถึงอาร์คีปโทลิส ผู้ว่าการมณพลแมกนีเซีย "ดูเหมือนจะเดินทางกลับไปเอเธนส์แล้ว" และได้อุทิศภาพวาดของเธมิสโตคลีสในวิหารพาร์เธนอนและสร้างรูปหล่อทองสัมฤทธิ์ถวายแด่อาร์ทิมิส ลิวโคฟรีเอเน เทพีแห่งแมกนีเซียบนอะโครโพลิส ซึ่งทั้งหมดอาจจะกลับมาจากเอเชียไมเนอร์ในวัยชรา หลังจาก 412 ปีก่อนคริสตกาล เมื่อจักรวรรดิอะคีเมนิดได้เข้าควบคุมเมืองกรีกในเอเชียได้อย่างมั่นคงอีกครั้ง และบรรดาผู้ปกครองอาจจะถูกขับไล่โดยข้าหลวงแห่งอะคีเมนิดนามว่า ทิสซาเฟอร์เนส ในช่วงระหว่าง 412 ถึง 399 ปีก่อนคริสตกาล ตั้งแต่ 414 ปีก่อนคริสตกาล กษัตริย์ดาริอุสที่ 2 ทรงเริ่มไม่พอพระทัยในอำนาจของเอเธนส์ที่เพิ่มขึ้นในทะเลอีเจียน และให้ทิสซาเฟอร์เนสเข้าร่วมเป็นพันธมิตรกับสปาร์ตาเพื่อต่อต้านเอเธนส์ ซึ่งในปี 412 ก่อนคริสตกาล ทำให้เปอร์เซียสามารถพิชิตดินแดนส่วนใหญ่ของไอโอเนียได้
กล่าวกันว่ากษัตริย์ดาริอุสทรงรับการมาเยือนของนักกีฬาชาวกรีกและแชมป์โอลิมปิกนามว่า พอลิดามัสแห่งสโคโทอุสซา ผู้ซึ่งแสดงให้เห็นถึงความแข็งแกร่งด้วยการสังหารคนอมตะสามคนต่อหน้าผู้ปกครองแห่งเปอร์เซีย  ประติมากรรมที่เป็นตัวแทนของเหตุการณ์ดังกล่าวปรากฏให้เห็นในพิพิธภัณฑ์ประวัติศาสตร์กีฬาโอลิมปิกสมัยโบราณ
กษัตริย์ดาริอุสที่ 2 เสด็จสวรรคตในช่วง 404 ปีก่อนคริสตกาล ในปีที่สิบเก้าแห่งการครองราชย์ของพระองค์ และกษัตริย์อาร์ตาเซิร์กซีสที่ 2 ก็ขึ้นครองพระราชบัลลังก์ต่อในฐานะกษัตริย์แห่งเปอร์เซีย
พระราชโอรส-ธิดา
ก่อนที่พระองค์จะทรงขึ้นครองราชย์ กษัตริย์ดาริอุสที่ 2 ทรงอภิเษกสมรสกับธิดาของโกบรีอัส ซึ่งกษัตริย์ดาริอัสที่ 2 กับธิดาของโกบรีอัส มีพระราชโอรสทั้งหมดสี่พระองค์ และพระราชโอรสพระองค์หนึ่งเป็นพระราชบิดาของอาร์ตาบาซาเนส ซึ่งเป็นกษัตริย์แห่งมีเดีย อะโทรปาทีนี ในช่วงครึ่งหลังของศตวรรษที่ 3 ก่อนคริสตกาล
ประสูติแตพระนางพาริซาทิส
และพระราชโอรส-ธิดาที่ไม่ทราบพระนามอีกเจ็ดพระองค์
อัลวินกับสหายชิพมังค์จอมซน 2
อัลวินกับสหายชิพมังค์จอมซน 2 (Alvin and the Chipmunks:The Squeakquel) เป็นภาพยนตร์ที่สร้างโดย ทเวนตีท์เซนจูรีฟอกซ์ ออกฉายเมื่อ 23 ธันวาคม พ.ศ. 2552
เรื่องย่อ
David Seville (Jason Lee) ที่กำลังนอนบาดเจ็บจากการแสดงคอนเสิร์ตในปารีส เพราะความดื้อรั้นและไม่เชื่อฟังของ Alvin (ให้เสียงโดย Justin Long) เขาจึงส่ง 3 สหาย Chipmunks : Alvin,Simon (ให้เสียงโดย Matthew Gray Gubler) และ Theodore (ให้เสียงโดย Jesse McCartney) เข้าโรงเรียนเพื่อได้เรียนรู้ชีวิตในวัยเด็ก และปรับนิสัยเสียใหม่ โดยมี Toby (Zachary Levi) น้องชายของเขาคอยดูแล แต่เหล่า Chipmunks รู้สึกแปลกๆ ไม่ชอบโรงเรียนเพราะที่นั่นพวกเขาคิดว่าเต็มไปด้วยเด็กที่ชอบหาเรื่อง อันธพาลระรานพวกเขาในขณะที่ Ian Hawke (David Cross) soundtrack editor แห่ง Jett Records ที่อยากกู้ชื่อเสียงกลับคืนมา กำลังหาสัตว์ที่ร้องเพลงและเต้นได้ และเขาได้พบกับสามสาว The Chipettes Brittany (ให้เสียงโดย Christina Applegate),Jeanette (ให้เสียงโดย Anna Faris),Eleanor (ให้เสียงโดย Amy Poehler) ที่เขาอยากจะปั้นให้โด่งดังสุดขีด และให้ที่อยู่พวกเธอพักอาศัยและกล่าวใส่ร้ายเหล่า Chipmunks ว่าได้หักหลังและผิดสัญญาทำร้ายจิตใจเขาแทบแตกสลายจนวันนึง Alvin เริ่มเข้าไปอยู่ในกลุ่มนักเรียนอันธพาล จนความสัมพันธ์ระหว่างเขา และ Chipmunks ตัวอื่นเริ่มตึงเครียด ที่โรงเรียนเหล่า Chipmunks ได้พบกับเหล่า Chipettes และแอบปิ๊งกันตั้งแต่พบเห็น แต่เมื่อพวกเขารู้ว่าพวกเธอมี Ian เป็นผู้จัดการ อริเก่าของพวกเขา ต่างกลายมาชิงดีชิงเด่นกัน ไหนจะต้องแข่งดนตรีกันเพื่อชิงเงินรางวัล 25,000 เหรียญ ใน School Contest อัลวินกับเพื่อนๆ จะทำยังไงดี ไหนจะจอมวายร้ายอย่าง Ivan และ เหล่า Chipettes จะมาเป็นศัตรูทางธุรกิจแห่งเสียงเพลง หรือมาตั้งวงเป็นนักร้องวงร็อกน้องใหม่ประดับวงการหรือ จะมาเป็นคู่รักกันแน่
รางวัลลูกโลกทองคำ สาขาภาพยนตร์ยอดเยี่ยม ประเภทภาพยนตร์ดรามา
รายชื่อภาพยนตร์ที่มีการเสนอชื่อและได้รับรางวัลลูกโลกทองคำ สาขาภาพยนตร์ยอดเยี่ยม ประเภทภาพยนตร์ดรามา
ภาพยนตร์ที่ได้รับรางวัลจะเน้นตัวหนาและมีพื้นหลังสีฟ้า
สำหรับปีที่ปรากฏด้านหน้า เป็นปี ค.ศ. ที่ภาพยนตร์เข้าฉาย ไม่ใช่ปีที่มีการจัดงานมอบรางวัล
อัณฑะ
อัณฑะ (มาจากรากศัพท์ภาษาบาลีและสันสกฤต หมายถึง ไข่; testicle หรือ testis (เอกพจน์), testes (พหูพจน์)) เป็นต่อมระบบสืบพันธุ์หรือต่อมบ่งเพศของเพศชายในสัตว์ทุกชนิดรวมถึงมนุษย์ เป็นอวัยวะกำเนิดเดียวกันกับรังไข่ในเพศหญิง อัณฑะมีหน้าที่สร้างทั้งตัวอสุจิและฮอร์โมนเพศชาย โดยมีฮอร์โมนเทสโทสเตอโรนเป็นหลัก ซึ่งการปล่อยนั้นจะถูกควบคุมโดยลูติไนซิงฮอร์โมนของต่อมใต้สมองส่วนหน้า ในขณะที่การสร้างอสุจินั้นถูกควบคุมโดยทั้งฮอร์โมนกระตุ้นต่อมน้อยของต่อมใต้สมองส่วนหน้าและฮอร์โมนเทสโทสเตอโรนของต่อมบ่งเพศ
ลักษณะปรากฏ
เพศชายมีอัณฑะสองข้างขนาดใกล้เคียงกันอยู่ภายในถุงอัณฑะ ซึ่งเป็นส่วนที่ขยายต่อเนื่องมาจากผนังช่องท้อง ความไม่สมดุลของถุงอัณฑะหรือการที่อัณฑะข้างหนึ่งยื่นลงไปในถุงอัณฑะมากกว่าอีกข้างหนึ่งถือเป็นเรื่องปกติ เนื่องมาจากความแตกต่างในด้านกายวิภาคของระบบหลอดเลือด ซึ่งผู้ชายร้อยละ 85 จะมีอัณฑะข้างขวาห้อยต่ำกว่าข้างซ้าย
การวัดและปริมาตร
ปริมาตรของอัณฑะสามารถประมาณได้โดยการคลำตรวจและการเทียบกับทรงรีที่ทราบขนาด อีกวิธีหนึ่งคือการใช้เครื่องมือวัดขนาด (ออร์คิโดมิเตอร์) หรือไม้บรรทัดวัดบนตัวบุคคลหรือบนภาพอัลตราซาวด์ซึ่งวัดได้ทั้งสามแกน (ความยาว ความลึก และ ความกว้าง) โดยการวัดเหล่านี้สามารถนำมาใช้ในการคำนวณปริมาตรได้ผ่านสูตรปริมาตรทรงรี:
อย่างไรก็ตาม การคำนวณปริมาตรจริงของอัณฑะที่แม่นยำสามารถหาได้จากสูตร:
ขนาดอัณฑะผู้ใหญ่เฉลี่ยสามารถวัดได้ถึง 5 × โดยมาตราแทนเนอร์สำหรับช่วงการเจริญเต็มที่ของอวัยวะสืบพันธุ์เพศชายกำหนดระยะการเจริญเต็มที่ตามปริมาตรที่คำนวณได้ ตั้งแต่ช่วงระยะที่ 1 ปริมาตรน้อยกว่า 1.5 cm3 ไปจนถึงช่วงระยะที่ 5 ปริมาตรมากกว่า 20 cm3 ปริมาตรปกติจะอยู่ที่ 15 ถึง 25 cm3 และมีค่าเฉลี่ยที่ 18 cm3 ต่ออัณฑะ (ช่วง 12–30 cm3)
ระบบท่อ
อัณฑะถูกห่อหุ้มด้วยเปลือกเส้นใยที่เหนียว เรียกว่า ทูนิกา อัลบูจิเนีย ใต้ทูนิกา อัลบูจิเนียจะมีหลอดขดที่ละเอียดเป็นจำนวนมาก เรียกว่า หลอดสร้างอสุจิ หลอดเหล่านี้บุด้วยชั้นของเซลล์ (เซลล์สืบพันธุ์) ที่พัฒนาไปเป็นเซลล์อสุจิ (หรือเรียกอีกอย่างว่า สเปอร์มาโทซูน หรือ เซลล์สืบพันธุ์เพศชาย) ตั้งแต่จากวัยเริ่มเจริญพันธุ์ไปจนถึงวัยชรา ตัวอสุจิที่กำลังพัฒนาจะเคลื่อนไปตามหลอดสร้างอสุจิไปยังรีตี เทสทิส ซึ่งตั้งอยู่ในผนังกลางอัณฑะ จากนั้นไปยังท่อนำออก และไปยังเอพิดิไดมิสที่ซึ่งเซลล์อสุจิที่เกิดขึ้นใหม่จะเจริญเติมที่ (การสร้างสเปิร์ม) ตัวอสุจิจะเคลื่อนเข้าสู่หลอดนำอสุจิ และในที่สุดก็จะถูกขับออกทางท่อปัสสาวะ และออกทางรูปัสสาวะผ่านการหดตัวของกล้ามเนื้อ
ประเภทเซลล์ปฐมภูมิ
ภายในหลอดสร้างอสุจิ เซลล์สืบพันธุ์จะพัฒนาขึ้นเป็นเซลล์ต้นกำเนิดตัวอสุจิ สเปอร์มาโทไซต์ สเปอร์มาทิด และ สเปอร์มาโทซูน ผ่านกระบวนการการสร้างอสุจิ ซึ่งเซลล์สืบพันธุ์จะมีดีเอ็นเอสำหรับการปฏิสนธิกับเซลล์ไข่ เซลล์เซอร์โตลีเป็นเยื่อบุที่แท้จริงของเยื่อบุหลอดสร้างอสุจิ ซึ่งมีความสำคัญต่อการสนับสนุนการพัฒนาของเซลล์สืบพันธุ์ไปเป็นสเปอร์มาโทซูน โดยเซลล์เซอร์โตลีจะหลั่งอินฮิบินออกมา และมีเซลล์ไมออยด์เพอริทิวบูลาร์เป็นเซลล์ที่ห่อหุ้มหลอดสร้างอสุจิไว้
ระหว่างหลอด (เซลล์แทรก) จะมีเซลล์ไลดิชปรากฏอยู่ ซึ่งเป็นเซลล์เฉพาะที่ที่อยู่ระหว่างหลอดสร้างอสุจืที่สร้างและหลั่งฮอร์โมนเทสโทสเตอโรนและฮอร์โมนเพศชายอื่น ๆ ที่สำคัญสำหรับวัยเริ่มเจริญพันธุ์ (รวมถึงลักษณะทางเพศทุติยภูมิ เช่น หนวดเครา) พฤติกรรมทางเพศ และ ความใคร่ นอกจากนี้ยังช่วยสนับสนุนการสร้างอสุจิและการแข็งตัวขององคชาตด้วย โดยฮอร์โมนเทสโทสเตอโรนเป็นตัวควบคุมปริมาตรของอัณฑะ
นอกจากนี้ก็ยังมีเซลล์ไลดิชที่ยังไม่เจริญเต็มที่ แมคโครฟาจแทรก และ เซลล์เนื้อเยื่อบุผิว ปรากฏอยู่เช่นกัน
ชั้น
ลักษณะทางกายวิภาคหลายประการของอัณฑะในผู้ใหญ่นั้นสะท้อนถึงต้นกำเนิดในช่องท้อง โดยชั้นของเนื้อเยื่อที่ห่อหุ้มอัณฑะนั้นมาจากชั้นต่าง ๆ ของผนังหน้าท้องส่วนหน้า กล้ามเนื้อครีมาสเตอร์เจริญขึ้นมาจากกล้ามเนื้ออินเทอร์นัลออบลีค
ตัวกั้นระหว่างเลือดกับอัณฑะ
โมเลกุลขนาดใหญ่จะไม่สามารถผ่านจากเลือดไปยังช่องภายในหลอดของหลอดสร้างอสุจิได้ เนื่องจากมีไทต์จังก์ชันอยู่ระหว่างเซลล์เซอร์โตลีที่ติดกัน เซลล์ต้นกำเนิดตัวอสุจิจะอยู่บริเวณส่วนฐาน (ลึกลงไปในระดับของไทต์จังก์ชัน) และรูปแบบที่เจริญเติบโตมากขึ้น เช่น สเปอร์มาโทไซต์ปฐมภูมิและทุติยภูมิ และ สเปอร์มาทิด จะอยู่บริเวณส่วนช่องภายในหลอด
หน้าที่ของตัวกั้นอาจมีขึ้นเพื่อป้องกันปฏิกิริยาภูมิต้านตนเอง ซึ่งตัวอสุจิที่เจริญเต็มที่ (และแอนติเจนของมัน) จะปรากฏออกมาอย่างมีนัยสำคัญหลังจากการทนภูมิต้านทาน (immune tolerance) เกิดขึ้นในวัยทารก เนื่องจากตัวอสุจินั้นมีความแตกต่างทางแอนติเจนจากเนื้อเยื่อของร่างกาย ดังนั้น สัตว์เพศผู้และมนุษย์เพศชายจะสามารถเกิดการตอบสนองทางภูมิคุ้มกันต่อตัวอสุจิของตัวเองได้ และยังสามารถสร้างสารภูมิต้านทานขึ้นมาต่อต้านตัวอสุจิได้เช่นกัน
การฉีดแอนติเจนของตัวอสุจิจะทำให้เกิดการอักเสบของอัณฑะ (อัณฑะอักเสบเหตุภูมิต้านตนเอง) และทำให้ภาวะเจริญพันธุ์ลดลง โดยตัวกั้นระหว่างเลือดกับอัณฑะอาจลดโอกาสที่โปรตีนของตัวอสุจิจะไปกระตุ้นการตอบสนองทางภูมิคุ้มกัน ลดภาวะเจริญพันธุ์ และ ทำให้มีทายาทได้
การควบคุมและการตอบสนองต่ออุณหภูมิ
กล้ามเนื้อครีมาสเตอร์เป็นกล้ามเนื้อที่ปกคลุมอัณฑะและสายรั้งอัณฑะไว้ เมื่อกล้ามเนื้อหดตัว สายรั้งอัณฑะจะสั้นลงและอัณฑะจะเคลื่อนเข้าใกล้ร่างกายมากขึ้น ซึ่งจะให้ความอบอุ่นเพิ่มขึ้นเล็กน้อย เพื่อรักษาอุณหภูมิที่เหมาะสมของอัณฑะ เมื่อต้องการให้เย็นลง กล้ามเนื้อครีมาสเตอร์จะคลายตัว และอัณฑะจะเคลื่อนห่างจากร่างกายที่อุ่น และจะสามารถเย็นลงได้ การหดตัวยังเกิดขึ้นได้เพื่อตอบสนองต่อความเครียดของร่างกายได้ เช่น การบาดเจ็บ โดยอัณฑะอาจจะหดตัวออกจากถุงอัณฑะและเข้าใกล้ร่างกายให้มากที่สุดเพื่อปกป้องตัวอัณฑะ
รีเฟล็กซ์ครีมาสเตอร์เป็นรีเฟล็กซ์ที่ยกอัณฑะขึ้น นอกจากนี้ยังสามารถยกอัณฑะได้โดยสมัครใจด้วยโดยใช้กล้ามเนื้อลีเวเตอร์แอไน ซึ่งจะไปกระตุ้นกล้ามเนื้อที่เกี่ยวข้องบางส่วน
การแสดงออกทางยีนและโปรตีน
จีโนมมนุษย์ประกอบด้วยยีนที่เข้ารหัสโปรตีนประมาณ 20,000 ยีน โดยร้อยละ 80 ของยีนที่แสดงออกเหล่านี้อยู่ในอัณฑะผู้ใหญ่ โดยอัณฑะมีสัดส่วนของยีนเฉพาะต่อเนื้อเยื่อสูงที่สุดเมื่อเทียบกับอวัยวะและเนื้อเยื่ออื่น ๆ โดยมีประมาณ 1,000 ยีนที่มีความจำเพาะอย่างมากสำหรับอัณฑะ และประมาณ 2,200 ยีนที่แสดงรูปแบบของการแสดงออกที่สูงขึ้น ยีนเหล่านี้ส่วนใหญ่จะเข้ารหัสโปรตีนที่ปรากฏอยู่ในหลอดสร้างอสุจิ และมีหน้าที่ที่เกี่ยวข้องกับการสร้างตัวอสุจิ เซลล์อสุจิจะแสดงโปรตีนที่ทำให้เกิดการพัฒนาในแฟลเจลลัม โดยโปรตีนชนิดเดียวกันนี้ที่ปรากฏอยู่ในเซลล์ที่บุท่อนำไข่ของเพศหญิง จะทำให้เกิดการพัฒนาของซิเลียขึ้น ซึ่งแฟลเจลลัมของเซลล์อสุจิและซีเลียของท่อนำไข่เป็นโครงสร้างที่มีต้นกำเนิดเหมือนกัน ส่วนโปรตีนจำเพาะของอัณฑะที่มีระดับการแสดงออกสูงที่สุด คือ โปรตามีน
พัฒนาการ
การเจริญเติบโตของอัณฑะอย่างมากแบ่งออกเป็นสองระยะ นั่นคือ ระยะเอ็มบริโอ และ ระยะวัยเริ่มเจริญพันธุ์
ระยะเอ็มบริโอและระยะวัยเริ่มเจริญพันธุ์
อัณฑะจะเติบโตขึ้นเพื่อตอบสนองต่อการเริ่มต้นการสร้างอสุจิ ขนาดจะขึ้นอยู่กับการทำงานของไลติก การสร้างอสุจิ (จำนวนการสร้างอสุจิที่ปรากฏในอัณฑะ) น้ำแทรก และ การสร้างของเหลวโดยเซลล์เซอร์โตลี โดยอัณฑะนั้นจะลงมาอย่างเต็มที่ก่อนที่ผู้ชายจะเข้าสู่วัยเริ่มเจริญพันธุ์
เคแบงก์สยามพิฆเนศ
โรงละครเคแบงก์สยามพิฆเนศ (KBank Siam Pic-Ganesha) เป็นโรงละครที่สร้างขึ้นโดยเวิร์คพอยท์ เอ็นเทอร์เทนเมนท์ ร่วมทุนกับธนาคารกสิกรไทย สำหรับแสดงละครเวทีและจัดกิจกรรมต่าง ๆ ทั้งของเวิร์คพอยท์เองและศิลปินอื่น ๆ ตั้งอยู่บริเวณชั้น 7 ศูนย์การค้าสยามสแควร์วัน ถนนพระรามที่ 1 แขวงปทุมวัน เขตปทุมวัน กรุงเทพมหานคร ความจุ 1,069 ที่นั่ง นับว่าเป็นโรงละครเอกชนที่มีจำนวนที่นั่งมากเป็นอันดับ 3 ของประเทศไทย รองจากเมืองไทยรัชดาลัย เธียเตอร์ และโรงละครกาดสวนแก้ว
ประวัติ
ในเบื้องต้น สำนักงานจัดการทรัพย์สิน จุฬาลงกรณ์มหาวิทยาลัย ได้ประชาสัมพันธ์โครงการดังกล่าว โดยใช้ชื่ออย่างไม่เป็นทางการว่า Workpoint Center ซึ่งจะประกอบไปด้วยส่วนโรงละคร และส่วนสตูดิโอถ่ายทำรายการของช่องเวิร์คพอยท์เท่านั้น แต่ภายหลังได้ปรับปรุงรูปแบบโครงการใหม่ทั้งหมดและก่อสร้างเป็นโรงละครขนาดใหญ่รวมถึงได้กำหนดชื่ออย่างเป็นทางการว่า สยามพิฆเนศ ซึ่งมาจากคำสองคำ คือ "สยาม" อันหมายถึง นามเดิมของประเทศไทย, สยามสแควร์ ย่านที่ตั้งของศูนย์การค้า, ชื่อศูนย์การค้าที่เป็นที่ตั้งของโรงละคร และ "พิฆเนศ" ซึ่งเป็นหนึ่งในสร้อยพระนามเมื่อครั้งทรงดำรงพระยศ "กรมหมื่น" (กรมหมื่นพิฆเนศวรสุรสังกาศ) ของพระบาทสมเด็จพระจุลจอมเกล้าเจ้าอยู่หัว ผู้พระราชทานกำเนิดจุฬาลงกรณ์มหาวิทยาลัย ซึ่งเป็นเจ้าของพื้นที่ที่ตั้งของโครงการ อีกทั้งยังเป็นนามของเทพแห่งศิลปวิทยาการอีกด้วย ต่อมาในช่วงเปิดตัวโรงละครอย่างเป็นทางการได้เปลี่ยนชื่อเป็น เคแบงก์สยามพิฆเนศ ตามชื่อผู้สนับสนุนหลัก
พิธีเปิดโรงละครอย่างไม่เป็นทางการ จัดขึ้นในวันที่ 9 กุมภาพันธ์ พ.ศ. 2558 โดยใช้ตัวโรงละครเป็นสถานที่จัดงานแถลงข่าวเปิดตัว โหมโรง เดอะ มิวสิคัล และยังได้ครูเสนาะ หลวงสุนทร ศิลปินแห่งชาติ สาขาศิลปะการแสดง (ดนตรีไทย) ลูกศิษย์ของหลวงประดิษฐไพเราะ (ศร ศิลปบรรเลง) ขึ้นมาบรรเลงระนาดเอกในเพลงสาธุการ และ แสนคำนึง เพื่อเป็นการทดสอบระบบเสียงภายในโรงละครเบื้องต้น ส่วนพิธีเปิดอย่างเป็นทางการมีขึ้นเมื่อวันที่ 31 มีนาคม ปีเดียวกัน
แคว้นอามาโซนัส
แคว้นอามาโซนัส (Amazonas) เป็นแคว้นทางตอนเหนือของประเทศเปรู ติดกับประเทศเอกวาดอร์ทางทิศเหนือและตะวันตก, ติดกับแคว้นกาคามาร์กาทางทิศตะวันตก, ติดกับแคว้นลาลีเบร์ตัด ทางทิศใต้และติดกับแคว้นโลเรโตและแคว้นซานมาร์ตินทางทิศตะวันออก มีเมืองหลวงของแคว้นคือเมือง ชาชาโปยัส
เคแบงก์สยามพิฆเนศ
การจัดสรรพื้นที่
โรงละครเคแบงก์สยามพิฆเนศมีการแบ่งพื้นที่จัดสรรดังนี้
พ.ศ. 2559
หมายเหตุ: มีการยกเลิกการแสดงในวันสุดท้าย (19 มิถุนายน พ.ศ. 2559) โดยผู้จัดแสดงความรับผิดชอบกับผู้ที่จองบัตรตั้งแต่เดือนมีนาคมและชำระเงินค่าบัตรเข้าชมซึ่งมีราคาตั้งแต่ 1,500 บาทขึ้นไป ในส่วนของผู้แสดงมายากล Cyril แจ้งกับผู้รอเข้าขมการแสดงว่าเขาต้องขอระงับการแสดงเนื่องจากเห็นว่าสถานที่จัดการแสดงไม่มีความปลอดภัยเพียงพอทั้งในส่วนของผู้แสดงและผู้เข้าชม จึงตัดสินใจยกเลิกการแสดง
Neokochia
Neokochia เป็นสกุลของพืชดอกที่อยู่ในวงศ์ Amaranthaceae.
ถิ่นกำเนิดของมันคือ ตะวันตกและอเมริกากลาง พบในรัฐแอริโซนา แคลิฟอร์เนีย โคโลราโด ไอดาโฮ มอนแทนา เนวาดา นิวเม็กซิโก โอเรกอน เท็กซัส ยูทาห์ และไวโอมิง
สปีชีส์ในสกุล ได้แก่:
แอนเตรแอส เครสเตินเซิน
แอนเตรแอส เปิตเกอร์ เครสเตินเซิน (Andreas Bødtker Christensen; เกิด 10 เมษายน ค.ศ. 1996) เป็นนักฟุตบอลชาวเดนมาร์ก ปัจจุบันลงเล่นตำแหน่งเซ็นเตอร์แบ็กให้กับบาร์เซโลนา สโมสรในลาลิกา และทีมชาติเดนมาร์ก
บีโอไอแฟร์
บีโอไอแฟร์ (BOI FAIR) เป็นมหกรรมแสดงนิทรรศการที่ยิ่งใหญ่ที่สุดในประเทศไทย จัดโดย สำนักงานคณะกรรมการส่งเสริมการลงทุน หรือ บีโอไอ โดยมีวัตถุประสงค์เพื่อแสดงศักยภาพของอุตสาหกรรมไทย ตลอดจนเทคโนโลยีและนวัตกรรมอันจะเป็นประโยชน์ต่อการเพิ่มประสิทธิภาพ และการพัฒนาความสามารถในการแข่งขันของภาคอุตสาหกรรมในอนาคต
การแสดงนิทรรศการ
บีโอไอแฟร์ 95 จัดขึ้นเพื่อเฉลิมฉลองในโอกาสที่พระบาทสมเด็จพระเจ้าอยู่หัว รัชกาลที่๙ ทรงครองสิริราชสมบัติครบ 50 ปี และเพื่อให้ประชาชนชาวไทยได้เห็นถึงความยิ่งใหญ่และศักยภาพของภาคอุตสาหกรรมไทยต่อการเป็นฐานการการลงทุน การผลิตและการพัฒนาสินค้าที่สำคัญของโลก 17 – 26 กุมภาพันธ์ พ.ศ. 2538 บนพื้นที่กว่า 400 ไร่ บริเวณท่าเรือแหลมฉบัง จังหวัดชลบุรี โดยได้รับการตอบสนองจากผู้เข้าร่วมชมงานทั่วประเทศ จนต้องขยายระยะเวลาการจัดงานเพิ่มขึ้นอีก 2 วัน โดยสิ้นสุดงานในวันที่ 28 กุมภาพันธ์  พ.ศ. 2538
แอนเตรแอส เครสเตินเซิน
เขาเริ่มต้นอาชีพกับทีมเยาวชนของเปรินปือ ก่อนที่จะย้ายไปเชลซีในวัย 15 ปีเมื่อเดือนกุมภาพันธ์ ค.ศ. 2012 เขาลงเล่นฟุตบอลอาชีพนัดแรกในเดือนตุลาคม ค.ศ. 2014 และในช่วงระหว่าง ค.ศ. 2015–2017 เขาถูกปล่อยยืมตัวให้กับโบรุสซีอาเมินเชินกลัทบัคในบุนเดิสลีกาซึ่งเขาได้ลงเล่น 82 นัดและทำ 7 ประตู เขากลับมายังเชลซีและช่วยให้ทีมชนะเลิศยูฟ่ายูโรปาลีกในฤดูกาล 2018–19 และในฤดูกาล 2020–21 เขาช่วยให้ทีมชนะเลิศสามรายการทั้งยูฟ่าแชมเปียนส์ลีก ยูฟ่าซูเปอร์คัพ และชิงแชมป์สโมสรโลก เขาหมดสัญญากับเชลซีแล้วจึงย้ายร่วมทีมบาร์เซโลนา ในปี ค.ศ. 2022
บีโอไอแฟร์
การแสดงนิทรรศการ
บีโอไอแฟร์ 2000 จัดขึ้นระหว่างวันที่ 3 - 13 กุมภาพันธ์ พ.ศ. 2543 ที่ศูนย์แสดงสินค้าและการประชุม อิมแพคเมืองทองธานี เพื่อเฉลิมฉลองในโอกาสที่พระบาทสมเด็จพระเจ้าอยู่หัว รัชกาลที่ ๙ ทรงเจริญพระชนมพรรษา 72 พรรษา ในปี พ.ศ. 2542 รวมทั้งเพื่อสร้างความเชื่อมั่นในการลงทุนในประเทศไทยให้ประจักษ์แก่สายตาชาวโลก
แอนเตรแอส เครสเตินเซิน
เครสเตินเซินลงเล่นทีมชาติชุดใหญ่ครั้งแรกในเดือนมิถุนายน ค.ศ. 2015 เขายังเป็นส่วนหนึ่งของทีมที่แข่งขันฟุตบอลโลก 2018 ที่ประเทศรัสเซีย และในฟุตบอลชิงแชมป์แห่งชาติยุโรป 2020 เขาช่วยให้ทีมผ่านเข้าสู่รอบรองชนะเลิศก่อนแพ้ต่ออังกฤษ
ชีวิตช่วงแรก
เครสเตินเซิน เกิดใน Lillerød เทศบาลเมือง Allerød เขาเป็นลูกชายของสเตน เครสเตินเซิน ผู้รักษาประตูของ Brøndby IF เขาเริ่มต้นอาชีพกับ Skjold Birkerød แล้วจึงย้ายร่วมทีม Brøndby เขาใช้เวลาแปดปีที่นี่ เขาได้รับความสนใจจากสโมสรชั้นนำในยุโรป ทั้งอาร์เซนอล เชลซี แมนเชสเตอร์ซิตี ไบเอิร์นมิวนิก ก่อนที่เครสเตินเซิน จะเซ็นสัญญากับเชลซีแบบไร้ค่าตัว ในวันที่ 7 กุมภาพันธ์ ค.ศ. 2012 ในช่วงที่ใกล้จะสิ้นสุดการดำรงตำแหน่งผู้จัดการทีมของอังแดร วีลัช-โบอัช เครสเตินเซิน กล่าวว่า: “ผมเลือกเชลซีเพราะพวกเขาเล่นฟุตบอลในแบบที่ผมชอบ”
ฤดูกาล 2014–15
แม้ว่าเครสเตินเซินจะไม่ได้ลงเล่นในลีกคัพอีกเลย แต่เชลซีก็ชนะเลิศรายการนี้หลังเอาชนะทอตนัมฮอตสเปอร์ 2–0 ในรอบชิงชนะเลิศ ฌูแซ มารียู ผู้จัดการทีมเชลซีในขณะนั้นได้ถูกถามว่าใครคือผู้เล่นยอดเยี่ยมประจำนัดชิงชนะเลิศ เขาตอบว่า "ผู้เล่นยอดเยี่ยมประจำนัดคือ แอนเตรแอส เครสเตินเซิน ที่เล่นได้ดีในเกมกับชรูว์สบิวรีมากกว่า จอห์น เทร์รี (ผู้เล่นยอดเยี่ยมประจำนัดชิงชนะเลิศศ) เพราะเราคือทีม ผมภูมิใจในตัวเขา"
ในวันที่ 13 เมษายน ค.ศ. 2015 เครสเตินเซิน ลงเล่นให้กับเชลซีรุ่นอายุไม่เกิน 19 ปีในรอบชิงชนะเลิศยูฟ่ายูธลีก พบกับชัคตาร์ดอแนตสก์ ที่นียง แม้ว่าเขาจะสกัดบอลเข้าประตูตัวเองในช่วงครึ่งแรก แต่เชลซีก็ยังเอาชนะได้ด้วยคะแนน 3–2 เขาลงเล่นในพรีเมียร์ลีกครั้งแรกในวันที่ 24 พฤษภาคม ในนัดเหย้าที่เอาชนะซันเดอร์แลนด์ 3–1 แทนที่ของจอห์น โอบี มิเกล ในนาทีที่ 78 แม้ว่าเครสเตินเซินจะลงเล่นเพียงนัดเดียวตลอดทั้งฤดูกาล แต่มารียูระบุว่าเขาจะได้รับเหรียญจำลองจากสโมสรสำหรับผลงานของเขาในฤดูกาลนี้
โบรุสซีอาเมินเชินกลัทบัค (ยืมตัว)
ในงันที่ 10 กรกฎาคม ค.ศ. 2015 เครสเตินเซิน ย้ายร่วมทีมโบรุสซีอาเมินเชินกลัทบัค ด้วยสัญญายืมตัวเป็นเวลาสองปี เขาลงเล่นนัดแรกในวันที่ 10 สิงหาคม ในนัดที่พบกับซังต์ เพาลี ในรอบแรกของเดเอ็ฟเบ-โพคาล ซึ่งช่วยให้ทีมเอาชนะ 4–1 5 วันหลังจากนั้น เครสเตินเซิน ได้ลงเล่นในบุนเดิสลีกาเป็นนัดแรก ในนัดที่แพ้ต่อโบรุสซีอาดอร์ทมุนท์ 4–0 ที่เว็สท์ฟาเลินชตาดีอ็อน ในวันที่ 1 ตุลาคม เขายังได้ลงเล่นในยูฟ่าแชมเปียนส์ลีกเป็นครั้งแรกในรอบแบ่งกลุ่มนัดเหย้ากับแมนเชสเตอร์ซิตี โดยได้ลงเล่นเป็นตัวจริงตลอดทั้งนัดซึ่งทีมแพ้ไปด้วยคะแนน 1–2 เขาทำประตูแรกของเขาในระดับอาชีพได้เมื่อวันที่ 5 กุมภาพันธ์ ค.ศ. 2016 ในนัดที่เอาชนะแวร์เดอร์เบรเมิน 5–1 ที่โบรุสซีอา-พาร์ค
หลังฤดูกาลแรกที่น่าประทับใจ เครสเตินเซิน ได้รับการออกเสียงรับเลือกให้เป็นนักเตะยอดเยี่ยมประจำฤดูกาล แทนที่ตำแหน่งเดิมของกรานิต จากา กัปตันของทีม เมินเชินกลัทบัค ได้พยายามหลายครั้งในการพยายามนำตัวเขาเข้าสู่ทีมเป็นการถาวรในช่วงฤดูร้อนปี ค.ศ. 2016 โดยมีรายงานว่าเชลซีปฏิเสธการเสนอราคา 14.25 ล้านปอนด์จากกลัทบัค
ในยูฟ่ายูโรปาลีก ฤดูกาล 2016–17 ในนัดที่สองของรอบ 32 ทีมสุดท้าย เครสเตินเซิน ทำประตูชัยช่วยให้ทีมเอาชนะฟีออเรนตีนา 4–2 ทำให้ทีมผ่านเข้ารอบด้วยผลรวมสองนัด 4–3 เขาทำประตูได้อีกครั้งในรอบถัดไปนัดที่สองซึ่งเป็นนัดเหย้าพบกับชัลเคอ 04 แต่แพ้ไปด้วยกฎประตูทีมเยือนหลังจากเสมอกัน 3–3
ฤดูกาล 2017–18
ในวันที่ 12 สิงหาคม ค.ศ. 2017 เครสเตินเซิน ลงเล่นให้กับเชลซีเป็นครั้งแรก หลังจากกลับจาการยืมตัวสองปีที่เยอรมนี หลังถูกเปลี่ยนตัวลงมาแทนเฌเรมิเอ โบกา เพื่อมาลงเล่นในตำแหน่งของแกรี เคฮิลล์ กัปตันของทีมที่ถูกไล่ออก ในนัดแรกของพรีเมียร์ลีกที่เชลซีแพ้ต่อเบิร์นลีย์ 3–2 แปดวันหลังจากนั้น เขาได้ลงเล่นเป็นตัวจริงในพรีเมียร์ลีกครั้งแรกในนัดที่เอาชนะทอตนัมฮอตสเปอร์ 2–1 ที่เวมบลีย์ ในวันที่ 9 มกราคม ค.ศ. 2018 เครสเตินเซิน ได้ต่อสัญญาฉบับใหม่เป็นเวลาสีปีครึ่งกับเชลซีซึ่งจะสิ้นสุดในฤดูร้อนปี ค.ศ. 2022 เขาสร้างผลงานให้เป็นที่ยอมรับในทีมชุดใหญ่ โดยลงเล่น 40 นัดให้กับสิงโตน้ำเงินครามในฤดูกาล 2017–18 รวมทั้งลงเล่น 3 นัดซึ่งช่วยให้ชนะเลิศเอฟเอคัพ อย่างไรก็ตาม เขาได้รับบาดเจ็บทำให้ไม่ได้มีส่วนร่วมในรอบชิงชนะเลิศ ก่อนที่ฤดูกาลจะสิ้นสุด เขาได้รับรางวัลผู้เล่นเยาวชนยอดเยี่ยมของสโมสร
ฤดูกาล 2018–19
เมารีซีโอ ซาร์รี ผู้จัดการทีมคนใหม่ มักเลือกที่จะจับคู่เซ็นเตอร์แบ็กเป็นดาวิด ลุยซ์ และอันโทนีโอ รือดีเกอร์ ทำให้ในเดือนกุมภาพันธ์ ค.ศ. 2019 เครสเตินเซิน ได้ลงเล่นเพียง 15 นัดตลอดทั้งฤดูกาล และได้ลงเล่นในลีก 2 นัดเท่านั้น อย่างไรก็ตาม เขาไม่ต้องการออกจากสโมสร แต่ก็ยังได้โอกาสลงเล่นตลอดทั้งนัดในรอบชิงชนะเลิศยูฟ่ายูโรปาลีก กับอาร์เซนอล ที่ประเทศอาเซอร์ไบจาน เครสเตินเซิน ช่วยให้ทีมเอาชนะ 4–1 ทำให้เขากลายเป็นผู้เล่นคนแรกที่ชนะเลิศทั้งยูฟ่ายูธลีก และยูฟ่ายูโรปาลีก
ฤดูกาล 2019–20
หลังเชลซีชนะเลิศแชมเปียนส์ลีก ทำให้พวกเขาได้ลงเล่นยูฟ่าซูเปอร์คัพ 2019 ในวันที่ 14 สิงหาคม โดยเครสเตินเซินได้ลงเล่นเป็นตัวจริง ซึ่งเชลซีแพ้การดวลลูกโทษต่อลิเวอร์พูล 7–6 หลังเสมอกันใน 120 นาที เขาได้ลงเล่น 28 นัดในทุกรายการ รวมถึงในรอบชิงชนะเลิศเอฟเอคัพในวันที่ 1 สิงหาคม ค.ศ. 2020 โดยเครสเตินเซินลงเล่นเป็นตัวสำรองในนาทีที่ 35 แทนที่เซซาร์ อัซปิลิกูเอตา แต่เชลซีแพ้ให้กับอาร์เซนอล 2–1 ที่เวมบลีย์
ฤดูกาล 2020–21
ในวันที่ 29 พฤศภาคม ค.ศ. 2021 เครสเตินเซิน ได้ลงเล่นในรอบชิงชนะเลิศ ยูฟ่าแชมเปียนส์ลีก กับแมนเชสเตอร์ซิตี ที่โปร์ตู หลังถูกเปลี่ยนตัวลงมาแทนชียากู ซิลวา ซึ่งได้รับบาดเจ็บในนาทีที่ 39 เขาช่วยให้ทีมชนะเลิศด้วยผลคะแนน 1–0 นับเป็นการชนะเลิศรายการนี้ครั้งแรกของเขา
ฤดูกาล 2021–22
หลังเชลซีชนะเลิศแชมเปียนส์ลีก ทำให้ได้สิทธิ์แข่งขันยูฟ่าซูเปอร์คัพ 2021 กับบิยาร์เรอัล ในวันที่ 11 สิงหาคม ซึ่งเครสเตินเซินได้ลงเล่นเป็นตัวสำรองหลังเปลี่ยนตัวลงมาแทนกูร์ต ซูมา ในนาทีที่ 66 ช่วยให้ทีมเอาชนะในช่วงดวลลูกโทษ 6–5 หลังเสมอกันใน 120 นาที 1–1 ในวันที่ 20 ตุลาคม ค.ศ. 2021 เครสเตินเซิน ทำประตูแรกให้กับเชลซีได้ในนัดที่เอาชนะมัลเมอ เอฟเอฟ 4–0 ที่สแตมฟอร์ดบริดจ์ ในรอบแบ่งกลุ่มของยูฟ่าแชมเปียนส์ลีก
ในเดือนกุมภาพันธ์ ค.ศ. 2022 เชลซี ได้ลงแข่งขันฟุตบอลชิงแชมป์สโมสรโลก 2021 ที่ประเทศกาตาร์ เขาได้ลงเล่นเป็นตัวจริงทั้งสองนัดที่เชลซีแข่งขัน รวมถึงรอบชิงชนะเลิศกับปัลเมย์รัส ช่วยให้ทีมเอาชนะ 2–1 นับเป็นการชนะเลิศชิงแชมป์สโมสรโลกเป็นครั้งแรกของเชลซี และเครสเตินเซิน
บาร์เซโลนา
หลังสัญญากับเชลซีสิ้นสุดลง ในวันที่ 7 สิงหาคม ค.ศ. 2022 เครสเตินเซิน ได้ย้ายร่วมทีมบาร์เซโลนา ด้วยสัญญาสี่ปี โดยมีค่าฉีกสัญญา 500 ล้านยูโร ในวันที่ 13 สิงหาคม เขาลงเล่นนัดแรกให้กับสโมสรตั้งแต่นัดแรกของฤดูกาลลาลิกา ซึ่งเสมอกับราโยบาเยกาโน 0–0 โดยลงเล่นในตำแหน่งเซ็นเตอร์แบ็กคู่กับเอริก การ์ซิอา
ระดับทีมชาติ
ในวันที่ 8 มิถุนายน ค.ศ. 2015 เครสเตินเซิน ได้ประเดิมสนามกับทีมชาติเดนมาร์กชุดใหญ่ครั้งแรก ในเกมกระชับมิตรที่เอาชนะมอนเตเนโกร ที่สนามกีฬาวีบอร์ก หลังถูกเปลี่ยนตัวลงมาแทนพีแยร์-เอมิล ฮอยปีแยร์ในนาทีที่ 69 ในวันที่ 24 มีนาคม ค.ศ. 2016 เครสเตินเซินได้ลงเล่นเป็นตัวจริงนัดแรก และยังลงเล่นจนครบ 90 นาทีในเกมกระชับมิตรที่เอาชนะสาธารณรัฐไอซ์แลนด์ 2–1 เอ็มซีเอชอารีนา
เครสเตินเซิน ได้ลงเล่นหกนัดในฟุตบอลโลก 2018 รอบคัดเลือก ซึ่งช่วยให้เดนมาร์กผ่านเข้ารอบ รวมถึงในวันที่ 14 พฤศจิกายน ค.ศ. 2017 ซึ่งเขาทำประตูแรกให้กับทีมชาติของเขาได้ในนัดที่สองของรอบเพลย์-ออฟเพื่อตัดสินหาทีมเดียวที่จะผ่านเข้ารอบสุดท้าย เป็นประตูตีเสมอสาธารณรัฐไอร์แลนด์ ก่อนที่เดนมาร์กจะแซงเอาชนะ 5–1 ออเก ฮาราได ได้เรียกเขาให้เป็นส่วนหนึ่งของทีมในรอบสุดท้าย ที่ประเทศรัสเซีย เขาลงเล่นร่วมกับซีโมน แคร์ ในตำแหน่งเซ็นเตอร์แบ็ก แต่ได้เล่นในตำแหน่งกองกลางตัวรับในเกมสุดท้ายของรอบแบ่งกลุ่มกับฝรั่งเศส รวมถึงในรอบ 16 ทีมสุดท้ายกับโครเอเชีย เพื่อต่อสู้กับความแข็งแกร่งของคู่แข่งในจุดนี้ เดนมาร์กขึ้นนำตั้งแต่นาทีแรกของนัด แต่ในนาทีที่สี่ ซีโมน แคร์ ได้สกัดบอลมาโดนตัวเขากระดอนไปหามาริออ มันจูกิชทำประตูตีเสมอได้ซึ่งนำไปสู่ชัยชนะของโครเอเชียในช่วงดวลลูกโทษ
เครสเตินเซิน เป็นหนึ่งในผู้เล่นคนสำคัญของเดนมาร์ก ระหว่างฟุตบอลชิงแชมป์แห่งชาติยุโรป 2020 ซึ่งพวกเขาประสบความสำเร็จอย่างมาก โดยเขาได้ลงเล่นครบทั้งหกนัด ในวันที่ 21 มิถุนายน ค.ศ. 2021 เครสเตินเซิน ทำประตูจากระยะไกลได้ในนัดที่เอาชนะรัสเซีย 4–1 ซึ่งช่วยให้เดนมาร์กผ่านเข้าสู่รอบแพ้คัดออกของการแข่งขัน หลังจากพวกเขาเอาชนะทั้งเวลส์ และสาธารณรัฐเช็กได้สำเร็จ เดนมาร์ก ได้พ่ายแพ้ในรอบรองชนะเลิศต่ออังกฤษ ในช่วงต่อเวลาพิเศษ 2–1 ที่สนามกีฬาเวมบลีย์
ในวันที่ 7 พฤศจิกายน ค.ศ. 2022 ได้มีการประกาศว่า เครสเตินเซิน ได้รับเลือกจากคัสเปอร์ ยูลมันให้เป็น 1 ใน 26 นักเตะของทีมชาติเดนมาร์กสำหรับลงแข่งขันในฟุตบอลโลก 2022 ที่ประเทศกาตาร์
เกียรติประวัติ
เชลซี (เยาวชน)
เชลซี
ส่วนบุคคล
บลูส์
บลูส์ (Blues) เป็นรูปแบบของดนตรีประเภทหนึ่ง เกิดจากสภาพชีวิตและความเป็นอยู่ของคนดำที่หลั่งไหลเข้าสู่สหรัฐเพื่อการเป็นทาส สภาพชีวิตที่คับแค้นของพวกเขาได้ถูกนำเสนอผ่านบทเพลงด้วยการร้อง หรือสวดอ้อนวอนในทางศาสนาที่ เป็นท่วงทำนองที่น่าเศร้า อันเป็นเอกลักษณ์ของการร้องและท่วงทำนองที่เกิดจากเครื่องดนตรีที่ไม่มีคุณภาพจากความแร้นแค้น และความรู้ในด้านทฤษฎีดนตรีที่ผิดเพี้ยนไปจากเดิม ทำให้มีเสียงหรือคอร์ดความเพี้ยนซึ่งต่อมาก็ได้สร้างความแปลกหู จนเป็นลักษณะและเอกลักษณ์เฉพาะ
ลักษณะสำคัญของเพลงบลูส์คือ การใช้เสียงร้อง หรือเสียงของเครื่องดนตรีที่เพี้ยนจากเสียงในบันไดเสียง ซึ่งเรียกกันว่า เบนท์ หรือ บลูโน้ต และการสไลด์เสียง ปกติเพลงบลูส์เป็นเพลงในอัตราจังหวะ 4/4 ใน 1 วรรคจะมี 12 ห้องเพลง การร้องแต่ละวรรคจะมีการอิมโพรไวเซชั่นไปจากทำนองเดิม เช่นเดียวกับการบรรเลงโดยเครื่องดนตรี
ลักษณะเฉพาะของเพลงบลูส์ถูกวางด้วยด้วยรากฐานจากความเจ็บปวดแร้นแค้น ทุกข์ทรมาน ของชีวิต เนื้อเพลง และสำเนียงของบลูส์จึงแฝงความเจ็บปวดคล้ายการสะอึกสะอื้นเวลาร้องให้ จึงใช้แสดงอารมณ์เศร้าได้ดี นอกจากนั้น เรื่องของจังหวะ (rhythm) ของบลูส์ที่โดดเด่นเป็นเอกลักษณ์ และเป็นแบบแผนนำไปสู่ดนตรีรูปแบบอื่นมากมาย เช่น ฟังก์, โซล, ริทึมแอนด์บลูส์, ร็อกแอนด์โรล เป็นต้น
ศิลปินบลูส์ที่น่าสนใจมีด้วยกันในหลายยุค เช่น รอเบิร์ต จอห์นสัน, จอห์น ลี ฮุกเกอร์, มัดดี วอเตอส์, อัลเบิร์ต คิง, บี.บี. คิง, เฟรดดี คิง, บัดดี กาย, จิมิ เฮนดริกซ์, เอริก แคลปตัน และสตีวี เรย์ วอห์น
ที่มาของคำว่า บลูส์ ในภาษาอังกฤษ blues หมายถึง อาการโศกเศร้า ในประโยคเช่น I feel blues.
แบรดฟอร์ด
แบรดฟอร์ด (Bradford) เป็นนครในมณฑลเวสต์ยอร์กเชอร์ ประเทศอังกฤษ บริเวณตีนเขาเพนไนนส์ อยู่ทางทิศตะวันตกของเมืองลีดส์ราว 8.6 mi และอยู่ทางทิศตะวันตกเฉียงเหนือของเมืองเวกฟีลด์ราว 16 mi ได้รับสถานะเป็นเทศบาลเมืองในปี ค.ศ. 1847 ได้รับสถานะเป็นนครในปี ค.ศ. 1897 จากนั้นได้รับสถานะเป็นมหานคร ปี ค.ศ. 1974
มหานครแบรดฟอร์ดมีประชากร 1.5 ล้านคน เป็นเมืองใหญ่เป็นอันดับ 4 ของสหราชอาณาจักร ในขณะที่เมืองแบรดฟอร์ดมีประชากร 529,870 คน เป็นเมืองใหญ่เป็นอันดับ 7 ของสหราชอาณาจักรและใหญ่เป็นอันดับ 3 ของมณฑลเวสต์ยอร์กเชอร์ รองจากลีดส์และเชฟฟีลด์
ในศตวรรษที่ 19 เมืองเป็นศูนย์กลางที่มีชื่อเสียงระดับนานาชาติด้านผลิตสิ่งทอ โดยเฉพาะขนแกะ ยังเป็นเมืองที่มีความเจริญรุ่งเรืองในช่วงปฏิวัติอุตสาหกรรม ถือเป็นเมืองอุตสาหกรรมเมืองแรก ๆ ต่อมาได้ชื่อว่าเป็น "เมืองหลวงขนแกะของโลก" เมืองสามารถเข้าถึงถ่านหิน แร่เหล็ก และน้ำอ่อน ได้ง่าย ทำให้เกิดการเติบโตในด้านการผลิตที่แบรดฟอร์ด อย่างอุตสาหกรรมสิ่งทอ นำไปสู่การระเบิดของประชากรและเป็นสิ่งกระตุ้นการลงทุนเมือง แบรดฟอร์ดยังมีสถาปัตยกรรมวิกตอเรีย เช่น ศาลากลางเมือง
อุตสาหกรรมสิ่งทอของเมืองเริ่มลดลงในช่วงกลางศตวรรษที่ 20 และได้เป็นสถานที่ท่องเที่ยว เป็นนครภาพยนตร์แห่งแรกของยูเนสโก มีสถานที่ท่องเที่ยวเช่น พิพิธภัณฑ์วิทยาศาสตร์และสื่อแห่งชาติ, สวนแบรดฟอร์ด, โรงละครอัลแฮมบรา และคาร์ตไรต์ฮอลล์ เป็นต้น
ฟุตบอลชิงแชมป์แห่งชาติอาเซียน 2016 นัดชิงชนะเลิศ
การแข่งขันฟุตบอลชิงแชมป์แห่งชาติอาเซียน 2016 นัดชิงชนะเลิศ เป็นการแข่งขันนัดชิงชนะเลิศของ ฟุตบอลชิงแชมป์แห่งชาติอาเซียน 2016 จัดขึ้นโดย สหพันธ์ฟุตบอลอาเซียน (เอเอฟเอฟ).
นัดชิงชนะเลิศเป็นการแข่งขันในระบบสองนัดรูปแบบเหย้าและเยือนระหว่าง อินโดนีเซีย และ ไทย. เลกแรกแข่งขันที่ สนามกีฬาปากันซารี ใน โบกอร์ เมื่อวันที่ 14 ธันวาคม พ.ศ. 2559, ในขณะที่เลกที่สองแข่งขันที่ ราชมังคลากีฬาสถาน ใน กรุงเทพมหานคร เมื่อวันที่ 17 ธันวาคม พ.ศ. 2559.
ก่อนการแข่งขัน, ทีมชาติอินโดนีเซียผ่านเข้าสู่นัดชิงชนะเลิศเป็นสมัยที่สี่ (2000, 2002, 2004 และ 2010) โดยทั้งสี่ครั้งได้ตำแหน่งรองชนะเลิศ ทีมชาติไทยได้ผ่านเข้าสู่นัดชิงชนะเลิศฟุตบอลชิงแชมป์แห่งชาติอาเซียนเป็นสมัยที่เจ็ด (1996, 2000, 2002, 2007, 2008, 2012 และ 2014), ทีมชาติไทยสมารถชนะเลิศทัวร์นาเมนต์นี้ถึงสี่ครั้งด้วยกัน (1996, 2000, 2002 และ 2014).
เส้นทางสู่นัดชิงชนะเลิศ
หมายเหตุ: ในผลการแข่งขันทั้งหมดด้านล่างนี้, สกอร์ของผู้เข้าชิงชนะเลิศจะเป็นตัวเลขแรกขึ้นมาก่อน (H: เหย้า; A: เยือน).
ทางหลวงแผ่นดินหมายเลข 37
ทางหลวงแผ่นดินหมายเลข 37  สายชะอำ–ปราณบุรี เป็นถนนแอสฟัลต์คอนกรีตขนาด 4 ช่องจราจรไป-กลับ ถนนสายนี้ได้รับการกำหนดให้เป็นส่วนหนึ่งของทางหลวงเอเชียสาย 2
รายละเอียดของเส้นทาง
ทางหลวงแผ่นดินหมายเลข 37  สายชะอำ–ปราณบุรี เป็นถนนเลี่ยงเมืองชะอำ จังหวัดเพชรบุรี และเลี่ยงเมืองหัวหิน จังหวัดประจวบคีรีขันธ์ เริ่มต้นที่ทางแยกต่างระดับชะอำ บริเวณกิโลเมตรที่ 187+682 ของทางหลวงแผ่นดินหมายเลข 4 (ถนนเพชรเกษม) ในตำบลเขาใหญ่ อำเภอชะอำ จังหวัดเพชรบุรี มีเส้นทางลงไปทางทิศใต้ ไปสิ้นสุดที่ทางแยกต่างระดับวังยาว บริเวณกิโลเมตรที่ 237+009 ของทางหลวงแผ่นดินหมายเลข 4 (ถนนเพชรเกษม) ในตำบลเขาน้อย อำเภอปราณบุรี จังหวัดประจวบคีรีขันธ์ รวมระยะทาง 47.468 กิโลเมตร
ยุทธการที่อินช็อน
ยุทธการที่อินช็อน เป็นการบุกครองด้วยการยกพลขึ้นบกและการสู้รบในสงครามเกาหลี ซึ่งส่งผลลัพธ์ให้ได้รับชัยชนะที่เด็ดขาดและการพลิกกลับสถานการณ์ทางยุทธศาสตร์เพื่อสนับสนุนแก่กองบัญชาการสหประชาชาติ(UN) ปฏิบัติการดังกล่าวเกี่ยวข้องกับกองกำลังทหารจำนวน 75,000 นาย และเรือรบ 261 ลำ และนำไปสู่การยึดครองกรุงโซล เมืองหลวงของเกาหลีใต้กลับคืนมาในอีกสองสัปดาห์ต่อมา ชื่อรหัสสำหรับปฏิบัติการครั้งนี้คือ ปฏิบัติการโครไมต์
การสู้รบเริ่มต้นขึ้นในวันที่ 15 กันยายน ค.ศ. 1950 และสิ้นสุดลงในวันที่ 19 กันยายน ด้วยการจู่โจมยกพลขึ้นบกที่น่าประหลาดใจซึ่งอยู่ห่างไกลจากวงรอบปูซาน ซึ่งกองทัพสหประชาชาติและกองทัพสาธารณรัฐเกาหลี(ROK) ได้ทำการป้องกันอย่างเอาเป็นเอาตาย เมืองอินช็อนที่ไร้การป้องกันส่วนใหญ่ได้ถูกรักษาการณ์ ภายหลังจากถูกทิ้งระเบิดโดยกองทัพสหประชาชาติ การสู้รบครั้งนี้ได้ทำให้ชัยชนะของกองทัพประชาชนเกาหลี(KPA) ของเกาหลีเหนือต้องจบลง ภายหลังจากสหประชาชาติได้ยึดครองกรุงโซลกลับคืนมาได้แล้ว ทำให้สายส่งเสบียงของกองทัพประชาชนเกาหลีเหนือในเกาหลีใต้ได้ถูกตัดขาดไปเพียงบางส่วน
กองทัพสหประชาชาติและกองทัพสาธารณรัฐเกาหลีได้รับคำสั่งจากนายพลแห่งกองทัพ ดักลาส แมกอาเธอร์ แห่งกองทัพบกสหรัฐ แมกอาเธอร์ได้เป็นแรงผลักดันที่อยู่เบื้องหลังปฏิบัติการ การเอาชนะความเคลือบแคลงอย่างรุนแรงของเหล่านายพลที่คอยระมัดระวังมากขึ้นที่จะเข้าโจมตีที่มีความเสี่ยงในภูมิประเทศที่ไม่เอื้ออำนวยอย่างมาก การสู้รบที่ตามมาด้วยการล่มสลายอย่างรวดเร็วของกองทัพประชาชนเกาหลี ภายในหนึ่งเดือนของการยกพลขึ้นบกที่อินช็อน อเมริกันได้จับกุมเชลยศึกจากทหารของกองทัพประชาชนเกาหลีจำนวน 135,000 นาย
การวินิจฉัยทางการแพทย์
เกณฑ์การวินิจฉัยหมายถึงผลรวมระหว่างอาการ อาการแสดง และผลตรวจทางห้องปฏิบัติการที่แพทย์ใช้เพื่อให้ได้มาซึ่งคำวินิจฉัยที่ถูกต้อง
แม่น้ำเบ๊นแจ
แม่น้ำเบ๊นแจ (Sông Bến Tre) เป็นแม่น้ำในประเทศเวียดนาม มีความยาวทั้งสิ้น 30 กิโลเมตร ไหลผ่านจังหวัดเบ๊นแจ
Neohymenopogon
Neohymenopogon เป็นสกุลของพืชดอกที่อยู่ในวงศ์ Rubiaceae.
ถิ่นกำเนิดของมันคือ ตอนกลาง หิมาลัย ถึงตอนกลางตอนใต้ของจีนและตอนเหนือ อินโดจีน
สปีชีส์ในสกุล ได้แก่:
ยูยะ เทโงชิ
เทโกชิ ยูยะ สมาชิกวง NEWS ยูยะเข้ามาเป็นสมาชิก Johnny's Jr. ได้ไม่นานความสามารถที่โดดเด่นก็เข้าตากรรมการอย่างคุณจอห์นนี่ จนได้เดบิ้วพร้อมกับรุ่นพี่ที่ตนเองชื่อชอบอย่าง ยามาชิตะ โทโมฮิสะ
การท่องเที่ยวแห่งประเทศไทย
การท่องเที่ยวแห่งประเทศไทย (Tourism Authority of Thailand, ชื่อย่อ: ททท., TAT) เป็นรัฐวิสาหกิจของประเทศไทยภายใต้กระทรวงการท่องเที่ยวและกีฬา มีหน้าที่ส่งเสริมอุตสาหกรรมการท่องเที่ยวของประเทศไทยและปกป้องสิ่งแวดล้อม ปัจจุบันผู้ว่าการการท่องเที่ยวแห่งประเทศไทย ได้แก่ ยุทธศักดิ์ สุภสร ซึ่งจะหมดวาระลงในวันที่ 31 สิงหาคม 2566 ทั้งนี้ คณะกรรมการการท่องเที่ยวแห่งประเทศไทยมีมติเห็นชอบให้ ฐาปนีย์ เกียรติไพบูลย์ ดำรงตำแหน่ง ผู้ว่าการ ตั้งแต่วันที่ 1 กันยายน 2566 เป็นต้นไป
ประวัติ
การท่องเที่ยวแห่งประเทศไทยจัดตั้งขึ้นตาม '''พระราชบัญญัติการท่องเที่ยวแห่งประเทศไทย พ.ศ. ๒๕๒๒''' เมื่อวันที่ 5 พฤษภาคม พ.ศ. 2522 โดยวัตถุประสงค์ของการประกาศใช้พระราชบัญญัติฉบับนี้คือ
โดยได้ยกเลิก '''พระราชกฤษฎีกาจัดตั้งองค์การส่งเสริมการท่องเที่ยว พ.ศ. ๒๕๐๒''' และฉบับแก้ไขเพิ่มเติม
ที่ตั้งและสำนักงานสาขา
สำนักงานใหญ่ของการท่องเที่ยวแห่งประเทศไทยตั้งอยู่เลขที่ 1600 ถนนเพชรบุรี แขวงมักกะสัน เขตราชเทวี กรุงเทพมหานคร 10400
การท่องเที่ยวแห่งประเทศไทยยังมีสำนักงานสาขาตามจังหวัดต่าง ๆ และสำนักงานสาขาในต่างประเทศอีกเป็นจำนวนมาก ปัจจุบันสาขาในประเทศไทยแบ่งหน่วยงานรับผิดชอบดังนี้
อนุสาร อ.ส.ท.
อนุสาร อ.ส.ท. เป็นนิตยสารท่องเที่ยวขององค์การส่งเสริมการท่องเที่ยวแห่งประเทศไทย (อ.ส.ท.) (ปัจจุบันเป็นการท่องเที่ยวแห่งประเทศไทย) ออกวางตลาดเป็นปฐมฤกษ์ ในฉบับเดือนสิงหาคม พ.ศ. 2503 โดยคำว่าอนุสาร หมายถึงสารฉบับเล็ก มียอดพิมพ์ครั้งแรก 50,000 ฉบับ เนื้อหานำเสนอเรื่องราวของแหล่งท่องเที่ยวในประเทศไทย ทั้งในด้านธรรมชาติ ประวัติศาสตร์ โบราณคดี ศิลปวัฒนธรรม ประเพณี วิถีชีวิต และแม้ว่าองค์การส่งเสริมการท่องเที่ยวแห่งประเทศไทย ได้รับการยกฐานะขึ้นเป็นการท่องเที่ยวแห่งประเทศไทย (ท.ท.ท.) ในปี พ.ศ. 2522 อนุสาร อ.ส.ท.ก็ยังใช้ชื่อเดิมมาจนถึงปัจจุบัน โดยในปี พ.ศ. 2551 มียอดพิมพ์สูงถึง 100,000 ฉบับต่อเดือนนับเป็นนิตยสารท่องเที่ยวที่อายุยืนนานที่สุด และมียอดจำหน่ายสูงสุดของประเทศไทย
พร็อพเพอร์ตี้ เพอร์เฟค
บริษัท พร็อพเพอร์ตี้ เพอร์เฟค จำกัด (มหาชน) (PROPERTY PERFECT PUBLIC COMPANY LIMITED ชื่อย่อ:PF) บริษัทและบริษัทย่อย บริษัทฯ ดำเนินธุรกิจพัฒนาโครงการอสังหาริมทรัพย์ โครงการที่อยู่อาศัยประเภทบ้านเดี่ยว บ้านแฝด ทาวน์เฮ้าส์ และคอนโดมิเนียม เพื่อขายในเขตกรุงเทพมหานครและปริมณฑลเป็นหลัก โดยบริษัทฯ มีนโยบายในการบริหารงานและว่าจ้างผู้รับเหมาก่อสร้างที่อยู่อาศัยตามแบบที่กำาหนด และมีการควบคุมการก่อสร้างโดยการจัดส่งวิศวกรและสถาปนิกของบริษัทเข้าไปตรวจสอบคุณภาพในทุกขั้นตอน บริษัทฯยังมีบริษัทย่อยในธุรกิจก่อสร้าง เพื่อรับงานก่อสร้างและดำเนินการพัฒนาโครงการให้กับเฉพาะกลุ่มบริษัทเป็นหลัก นอกเหนือจากการว่าจ้างบริษัทก่อสร้างจากภายนอกเพื่อเป็นการลดต้นทุนในการก่อสร้างอีกทางหนึ่ง นอกจากนั้นบริษัทฯ ยังมีบริษัทย่อยเพื่อพัฒนาและบริหารโครงการศูนย์การค้า อาคารสำนักงาน พื้นที่เชิงพาณิชย์ ธุรกิจค้าปลีก ธุรกิจโรงแรมและการลงทุนและพัฒนาอสังหาริมทรัพย์ในต่างประเทศ ทั้งนี้บริษัทมีรายได้หลักจากการขายที่อยู่อาศัยทั้งในแนวราบ และแนวสูง
ประวัติ
บริษัทจัดตั้งขึ้นเมื่อวันที่ 14 สิงหาคม 2528 โดยดำเนินธุรกิจพัฒนาอสังหาริมทรัพย์ประเภทพัฒนาที่ดินและก่อสร้างที่อยู่อาศัยโดยเน้นการพัฒนาโครงการหมู่บ้านจัดสรร และโครงการอาคารชุดในเขตกรุงเทพมหานครและปริมณฑลเป็นหลัก ต่อมาในวันที่ 26 พฤษภาคม 2536 บริษัทได้รับพิจารณาให้เป็นบริษัทจดทะเบียนในตลาดหลักทรัพย์แห่งประเทศไทย และวันที่ 1 มิถุนายน 2536 เริ่มทำการซื้อขายในตลาดหลักทรัพย์แห่งประเทศไทยในหมวดอสังหาริมทรัพย์ ต่อมาในวันที่ 19 ตุลาคม 2536 บริษัทฯได้จดทะเบียนแปลงสภาพเป็นบริษัทมหาชนจำกัดในตลาดหลักทรัพย์แห่งประเทศไทยเป็นวันแรกในหมวดอสังหาริมทรัพย์
การประกอบธุรกิจ
ลักษณะการประกอบธุรกิจของบริษัท บริษัทย่อยและบริษัทร่วม แบ่งออกเป็น 5 กลุ่ม ได้แก่
โทนี ชีเมล
แอนโทนี ราล์ฟ ชีเมล (Anthony Ralph Chimel) เกิดวันที่ 11 ตุลาคม ค.ศ. 1967 เป็นอดีตผู้ประกาศมวยปล้ำอาชีพชาวอเมริกันในWWE
มาร์ติน เคลลี
มาร์ติน เคลลี (Martin Kelly) เกิดเมื่อวันที่ 27 เมษายน ค.ศ. 1990 เป็นนักฟุตบอลชาวอังกฤษ เกิดที่เขต วิสตัน เมืองลิเวอร์พูล มณฑล เมอร์ซีไซด์ เคลลีเล่นในพรีเมียร์ลีก ให้กับสโมสรฟุตบอลคริสตัลพาเลซ ในตำแหน่ง แบ็กขวา หรือ บางครั้งยังเล่น เซ็นเตอร์แบ็ก ได้อีกด้วย
อ้างอิง
1990
กองทัพอุรุกวัย
กองทัพอุรุกวัย (Fuerzas armadas del Uruguay: FF.AA. del Uruguay) ประกอบด้วย กองทัพบก กองทัพเรือและกองทัพอากาศ รัฐธรรมนูญ ได้บัญญัติไว้ดังนี้ ประธานาธิบดี เป็นผู้บัญชาการทหารสูงสุดโดยตำแหน่ง และ ใช้อำนาจผ่านกระทรวงกลาโหม. โดยมีกำลังพลกองประจำการดังนี้ ทหารบก 16.800 นาย; ทหารเรือ 6.000 นาย; และ ทหารอากาศ 3.000 นาย. เดือนกุมภาพันธ์ ค.ศ. 2003, อุรกวัยได้ส่งกำลังพล 2.500 นายเข้าร่วมปฏิบัติการรักษาสันติภาพของสหประชาชาติ. ใน สาธารณรัฐประชาธิปไตยคองโก และ เฮติ. มีกำลังพลประจำการ 85 นาย ร่วมกับ MFO ใน คาบสมุทรไซนาย.
เมและรถบัสแมวน้อย
เมและรถบัสแมวน้อย หรือ เม โตะ โคะเนะโกะบะซุ (, Mei and the Kittenbus, แปลตรงตัว: เมและรถบัสลูกแมว) เป็นภาพยนตร์สั้นที่เป็นภาคต่อของภาพยนตร์ที่ออกฉายเมื่อ ค.ศ. 1988 เรื่อง โทโทโร่เพื่อนรัก จากค่ายสตูดิโอจิบลิ เรื่องนี้ถูกเขียนและกำกับโดย ฮะยะโอะ มิยะซะกิ และมีตัวละครชื่อ เม จากภาคแรกเป็นตัวดำเนินเรื่อง เธอได้ผจญภัยในยามค่ำคืนกับรถบัสลูกแมว และรถบัสแมวคันอื่นๆ
เมและรถบัสแมวน้อย จัดฉายเฉพาะที่พิพิธภัณฑ์จิบลิและได้นำไปฉายนอกญี่ปุ่นไม่กี่แห่งที่สหรัฐอเมริกา เพื่อฉลองการเริ่มฉายภาพยนตร์เรื่อง สปิริตด์ อเวย์ อย่างไรก็ตามภาพยนตร์สั้นเรื่องนี้ยังคงถูกฉายหมุนเวียนไปตามตารางเวลาการฉายภาพยนตร์สั้นในพิพิธภัณฑ์จิบลิ ปัจจุบันยังไม่มีกำหนดการฉายในรูปแบบอื่น
แหล่งข้อมูลอื่น
My Neighbor Totoro
อันนาศิรียะฮ์
เมืองก่อตั้งโดยเผ่าอัลมุนตะฟิก (Al-Muntafiq) ช่วงสงครามโลกครั้งที่หนึ่ง อังกฤษเข้ายึดเมืองในช่วงจักรวรรดิออตโตมัน ในเดือนกรกฎาคม ค.ศ. 1915 มีทหารอังกฤษตาย 400 นาย และทหารอินเดียและตุรกีตายมากกว่า 2,000 นาย ในสงครามที่เมืองอันนาศิรียะฮ์ในวันที่ 24 กรกฎาคม ค.ศ. 1915
ในปลายศตวรรษที่ 19 ในช่วงจักรวรรดิออตโตมัน ได้กลายมาจุดสัญจรที่สำคัญ เป็นศูนย์กลางพื้นที่ปลูกอินทผลัม มีอุตสาหกรรมครัวเรือนอย่างเช่น การสร้างเรือ งานไม้และเครื่องเงิน พิพิธภัณฑ์ของเมืองมีวัตถุโบราณจากยุคซูเมอร์ อัสซีเรีย บาบิโลเนีย และจากราชวงศ์อับบาซียะฮ์ เมืองยังอยู่ใกล้โบราณสถานเมืองอูร์และลาร์ซา
ในปี ค.ศ. 1991 ช่วงสงครามอ่าวเปอร์เซีย อันนาศิรียะฮ์ถือเป็นจุดไกลสุดที่กองพลพลร่มที่ 82 และกองพลพลร่มที่ 101 ได้เข้าไปถึงอิรัก โดยเข้าไปถึงถนนหลักนอกเมือง ต่อมาในเดือนมีนาคม ค.ศ. 1991 หลังจากที่สงครามจบลง ผู้นับถือศาสนาอิสลาม นิกายชีอะฮ์ ได้ร่วมปฏิวัติโค่นล้มประธานาธิบดีซัดดัม ฮุสเซน การปฏิวัติที่ให้เกิดความสูญเสีย กองทัพอิรักสังหารประชาชนเป็นจำนวนมาก โดยมีการสังหารหมู่โดยรัฐบาลอิรัก
จนกระทั่งถึงสงครามปี ค.ศ. 2003 อันนาศิรียะฮ์ถือเป็นเมืองที่มีชุมชนชาวมันดาอี มากที่สุดในอิรัก
มิเชล (นักฟุตบอล)
โฆเซ มิเกล กอนซาเลซ มาร์ติน เดล กัมโป (José Miguel González Martín del Campo) หรือ มิเชล (Míchel) เกิดเมื่อวันที่ 23 มีนาคม ค.ศ. 1963 เกิดในกรุงมาดริด ประเทศสเปน มีอาชีพเป็นนักฟุตบอลและผู้จัดการทีมฟุตบอล แต่ปัจจุบันเป็นผู้จัดการทีมฟุตบอล กอนซาเลซเริ่มเล่นฟุตบอลตั้งแต่ ค.ศ. 1981 โดยเริ่มเล่นตั้งแต่อายุ 18 ปี โดยค้าแข้งกับกัสติยาและเรอัลมาดริดในประเทศสเปน แล้วไปเล่นให้กับเซลายาในประเทศเม็กซิโก โดยกอนซาเลซถนัดในตำแหน่งกองกลาง หรือบางครั้งเขายังเล่นในตำแหน่งกองกลางตัวรุกได้เป็นบางครั้ง โดยผลงานการติดทีมชาติ กอนซาเลซนั้นเขาติดฟุตบอลทีมชาติสเปนถึง 66 ครั้ง ทำประตูไปได้ 21 ประตู ใน ค.ศ. 1997 กอนซาเลซเลิกเล่นฟุตบอลอาชีพในวัย 34 ปี แล้วหลังจากนั้นในปี ค.ศ. 2005 กอนซาเลซในวัย 42 ปี ได้กับมาเป็นผู้จัดการทีมฟุตบอลโดยสโมสรแรกที่เขาคุมคือราโยบาเยกาโน แล้วหลังจากนั้นเขาก็ไปคุมเรอัลมาดริด ชุดเบ และเฆตาเฟตามลำดับ ซึ่งผลงานการคุมทีมของเขาก็สามารถนำทีมอยู่ในระดับโซนกลางตารางได้เป็นอย่างดี ปัจจุบันเขาได้มาคุมสโมสรฟุตบอลเซบิยา
แหล่งข้อมูลอื่น
1963
พระนางชอริน
พระนางชอริน (27 เมษายน ค.ศ. 1837 - 12 มิถุนายน ค.ศ. 1878 ) รู้จักกันในพระนาม พระพันปีมย็องซุน (명순대비) สมเด็จพระราชินีแห่งอาณาจักรโชซ็อน พระมเหสีของพระเจ้าช็อลจง กษัตริย์ลำดับที่ 25 ของโชซ็อน
พระราชสมภพ
พระนามเดิม คิม โซ-ยง (ฮันกึน: 김소용, ฮันจา: 金绍容) พระราชสมภพในวันที่ 27 เมษายน ค.ศ.1837 เป็นธิดาคนโตสุดของ คิม มุน-กึน (ฮันกึน: 김문근, ฮันจา: 金汶根) และท่านผู้หญิงฮึงยัง จากตระกูลมินแห่งยอฮึง ภริยาคนที่สองของ คิม มุน-กึน
อภิเษกสมรส
พระนางชอรินได้อภิเษกสมรสกับพระเจ้าช็อลจง ในวันที่ 17 พฤษจิกายน ค.ศ. 1851 เมื่อพระชนมายุ 24 พรรษา ในวันที่ 22 พฤษภาคม ค.ศ. 1858 พระนางชอรินได้ให้ประสูติพระราชโอรสเพียงพระองค์เดียวของพระเจ้าช็อลจงนามว่า ลี ยุง-จุน ที่พระราชวังชังด็อก พระราชโอรสเกิดมาดูแข็งแรงไม่เจ็บปวด แต่พระราชโอรสกลับสิ้นพระชนม์อย่างกะทันหันไปในวันที่ 25 พฤษภาคม ค.ศ. 1859 ด้วยพระชันษาเพียง 6 เดือนเท่านั้น วันต่อมา พระราชาได้ประกาศว่าพระราชโอรสสิ้นพระชนม์แล้ว และได้สั่งเหล่าทหารให้ไปร่วมงานพระศพพระราชโอรส
จุดเริ่มต้นพระเจ้าโกจง
ในวันที่ 16 มกราคม ค.ศ. 1864 พระเจ้าช็อลจงเสด็จสวรรคตโดยไม่มีรัชทายาท ซึ่งในขณะดังกล่าวกลุ่มอันดง คิม เป็นกลุ่มที่ทรงอำนาจทางการเมืองมากที่สุด ซึ่งได้มาจากการสมรสกับราชวงศ์ลี การเลือกกษัตริย์พระองค์ต่อไปอยู้ในอำนาจของพระมเหสีหม้ายสามพระองค์ คือ พระนางซินจ็อง พระพันปีหลวง พระราชมารดาของพระเจ้าฮ็อนจง, พระนางฮโยจ็อง พระพันปีหลวง พระมเหสีของพระเจ้าฮ็อนจง และพระราชินีซอริน พระมเหสีของพระเจ้าช็อลจง แต่ผู้ที่มีสิทธิ์เลือกตามธรรมเนียมที่แท้จริงคือ พระนางซินจ็อง พระพันปีหลวง เนื่องจากเป็นพระพันปีหลวงที่มีอาวุโสสูงสุด ซึ่งมาจากกลุ่มพุงยัง โจ และเป็นกลุ่มที่เป็นศัตรูทางการเมืองของพระนางชอริน ที่อยู่ในกลุ่มอันดง คิม
ในขณะที่พระเจ้าช็อลจงประชวรหนัก ลี ฮา-อึง ซึ่งสืบเชื้อสายมาจาก พระเจ้าอินโจ ซึ่งพระบิดาของเขาเป็นบุตรบุญธรรมขององค์ชายอึนซิน พระราชนัดดาของพระเจ้าย็องโจแห่งโชซ็อน ได้เข้าหาทางพระนางซินจ็อง ซึ่งสาขาสกุลของ ลี ฮา-ฮึง ก็ได้อยู่ในสายที่จะสืบราชสมบัติได้ และเป็นสายที่อยู่รอดจากวิกฤติทางการเมืองในขณะนั้น และไม่ได้สร้างความขัดแย้งกับผู้ใด แต่ตัว ลี ฮา-อึง ก็ไม่มีสิทธิขึ้นครองราชสมบัติตามกฎมณเฑียรบาล ซึ่งกำหนดไว้ว่า ผู้ที่จะเป็นรัชทายาทสืบต่อราชสมบัติจากกษัตริย์พระองค์ก่อนต้องเป็นบุคคลรุ่นหลังจากกษัตริย์พระองค์ก่อน ทำให้ ลี อย็อง-บ๊ก โอรสของ ลี ฮา-อึง ซึ่งเป็นบุคคลรุ่นหลังพระเจ้าช็อลจง มีสิทธิที่จะสืบราชสมบัติ
พระนางซินจ็อง แห่งกลุ่มพุงยัง โจ มองเห็นว่าอี มย็อง-บก ซึ่งขณะนั้นอายุ 12 พรรษา ไม่สามารถที่จะบริหารราชการด้วยพระองค์เองจนกระทั่งถึงอายุที่เหมาะสม และกลุ่มพุงยัง โจ หวังว่าจะใช้อิทธิพลของตนผ่าน ลี ฮา-อึง ซึ่งจะทำหน้าที่เป็นผู้สำเร็จราชการแทนพระองค์เมื่อ ลี ม็อง-บก ขึ้นครองราชย์ ในไม่ช้าข่าวการสวรรคตของพระเจ้าช็อลจง ก็มาถึงหู ลี ฮา-อึง จากสายลับของตนอยู่ในวัง จากนั้น ลี ฮา-อึง และกลุ่มพุงยัง โจ ก็ได้เข้าครอบครองตราประทับของราชวงศ์ ซึ่งเป็นสัญลักษณ์ตามกฎหมายโดยชอบธรรม ถ้าผู้มีไว้ในครอบครองจะได้รับความชอบธรรมและการยอมรับจากกลุ่มชนชั้นสูง ซึ่งมีอำนาจอย่างเด็กขาดที่จะเลือกกษัตริย์พระองค์ต่อไป ในเวลาที่พระเจ้าช็อลจงสวรรคต ตราประทับอยู่กับพระนางซินจ็อง ทำให้อำนาจโดยชอบธรรมที่จะเลือกกษัตริย์องค์ต่อไปของพระนางซอริน และกลุ่มอันดง คิม หมดลง
ในวันที่ 16 มกราคม ค.ศ. 1864 ลี มย็อง-บก ได้รับการสถาปนาเป็นองค์ชายอิ๊กซ็อง โดยพระนางซินจ็อง วันต่อมา ลี ฮา-อึง ได้รับการสถาปนาเป็น แทว็อนกุนฮึงซ็อน ต่อมาในวันที่ 21 มกราคม ค.ศ. 1864 องค์ชายอิ๊กซ็อง ได้ขึ้นครองราชย์เป็น พระเจ้าโกจง และพระนางซินจ็อง ได้เป็นผู้สำเร็จราชการแทนพระองค์ โดย ลี มย็อง-บก ได้รับเลือกเป็นกษัตริย์ด้วยเหตุผลว่า "เป็นทายาทสืบหลายโลหิตของสกุลลี ที่ยังมีชีวิตอยู่และเหมาะสม ประกอบกับมีสายโลหิตใกล้ชิดกับราชวงศ์"
สวรรคต
พระนางชอริน สิ้นพระชนม์เมื่อวันที่ 21 มิถุนายน ค.ศ. 1878 ที่พระราชวังคย็องบก อาณาจักรโชซ็อน ทรงมีพระชนมายุเพียง 41 พรรษา พระศพถูกนำไปฝังที่สุสานหลวงราชวงศ์โชซ็อน สุสานซอซัมนัง พระราชสุสานเยลึง เคียงคู่กับพระเจ้าช็อลจง
วัฒนธรรมร่วมสมัย
2001; Empress Myeongseong (เมียงซอง จักรพรรดินีที่โลกลืม) แสดงโดย ยู ฮเย-ยอง
2020; Mr.Queen (รักวุ่นวาย นายมเหสีหลงยุค) แสดงโดย ชิน ฮเย-ซ็อน
ออร์เคสตราบรรเลงฝัน
ออร์เคสตราบรรเลงฝัน เป็นซีรีส์เว็บมังงะญี่ปุ่นและวาดภาพประกอบโดยมาโกโตะ อากุอิ มังงะได้รับการเผยแพร่ผ่านทางแพลตฟอร์ม MangaONE และ Ura Sunday ของสำนักพิมพ์โชงากูกัง ตั้งแต่เดือนเมษายน พ.ศ. 2560 มังงะได้รับการดัดแปลงเป็นซีรีส์อนิเมะโทรทัศน์ โดยออกอากาศในเดือนเมษายน พ.ศ. 2566
มังงะ
ออร์เคสตราบรรเลงฝัน เขียนและภาพประกอบโดยมาโกโตะ อากุอิ มังงะได้รับการเผยแพร่บนนิตยสาร MangaONE ในวันที่ 25 เมษายน พ.ศ. 2560 ตามด้วยนิตยสาร Ura Sunday อีกหนึ่งสัปดาห์ต่อมาในวันที่ 2 พฤษภาคม ซึ่งทั้ง 2 เป็นแพลตฟอร์มออนไลน์ของสำนักพิมพ์โชงากูกัง โดยสำนักพิมพ์โชงากูกังได้ทำการรวบรวมตีพิมพ์เป็นหนังสือการ์ตูนรวมเล่ม (ทังโกบง) มังงะเล่มแรกวางจำหน่ายในวันที่ 19 กรกฎาคม พ.ศ. 2560 โดยในวันที่ 31 มีนาคม พ.ศ. 2566 มีการเปิดตัวเล่มที่ 11
อนิเมะ
ในเดือนเมษายน พ.ศ. 2565 มีการประกาศว่าซีรีส์นี้จะได้รับการดัดแปลงเป็นอนิเมะโทรทัศน์ ผลิตโดยนิปปอนแอนิเมชัน กำกับโดย Seiji Kishi เขียนบทโดย Yūko Kakihara ออกแบบตัวละครโดย Kazuaki Morita และเล่นไวโอลินสำหรับอาโอโนะ ฮาจิเมะ ตัวละครหลักโดย Ryota Higashi ออกอากาศตั้งแต่วันที่ 9 เมษายน 2566 ทางช่อง NHK Educational TV โดย Plus Media Networks Asia เป็นผู้ดำเนินการเผยแพร่ในเอเชียตะวันออกเฉียงใต้สำหรับการออกอากาศรอบปฐมทัศน์พร้อมกันทางช่องอนิพลัสเอเชีย เพลงเปิดชื่อเพลงว่า "Cantabile" ขับร้องโดยวง Novelbright ในขณะที่เพลงปิดชื่อเพลงว่า "Yūsari no Canon" ขับร้องโดย Yuika
แบไต๋ไฮเทค
แบไต๋ ไฮเทค เป็นรายการโทรทัศน์ ประเภทวาไรตี้ทอล์กโชว์ เกี่ยวกับเทคโนโลยีสารสนเทศ เริ่มออกอากาศครั้งแรกเมื่อวันที่ 5 พฤศจิกายน พ.ศ. 2549 ออกอากาศทาง เนชั่นทีวี เป็นรายการสด ดำเนินรายการโดย พี่หนุ่ย พงศ์สุข หิรัญพฤกษ์, ศุภเดช สุทธิพงศ์คณาสัย หรือที่เรียกกันว่า "อ.ศุภเดช", ที่รัก บุญปรีชา หรือที่รู้จักกันในนาม "พี่หลาม จิ๊กโก๋ไอที", พีระพล ฉัตรอนันทเวช หรือที่รู้จักกันในนาม "ปีเตอร์กวง ควงมือถือ" และพิธีกรหญิง คือ เฟื่องลดา สรานี สงวนเรือง
แบไต๋กลับมาออกอากาศอีกครั้งในชื่อใหม่ว่า แบไต๋ 7 เอชดี ทุกวันจันทร์-ศุกร์ 12.20 - 12.40 น. ทางช่อง 7 HD เริ่ม 6 มิถุนายน 2565 หลังยุติการออกอากาศนานในรอบ 7 ปี และลาจอในเทปสุดท้ายวันที่ 30 ธันวาคม 2565
จนวันที่ 20 มิถุนายน 2566 พิธีกรชุดแรกของแบไต๋คือ หนุ่ย, พี่หลาม และอ.ศุภเดช ได้กลับมารวมตัวเพื่อจัดรายการแบไต๋ไฮเทคอีกครั้งผ่านช่องทางออนไลน์ โดยวางตารางไลฟ์ทุกวันอังคาร เวลา 18.00 น. ผ่านทาง Youtube, Facebook และ TikTok ของแบไต๋
ประวัติ
รายการ แบไต๋ ไฮเทค เป็นรายการโทรทัศน์วาไรตี้ทอล์กโชว์ข่าวเกี่ยวกับเทคโนโลยีสารสนเทศในรูปแบบการถ่ายทอดสด ที่ผลิตขึ้นโดย บริษัท โชว์ไร้ขีด จำกัด ออกอากาศครั้งแรกเมื่อวันอาทิตย์ที่ 5 พฤศจิกายน พ.ศ. 2549 จนถึงพ.ศ. 2557 ผู้ดำเนินรายการในตอนแรกคือ พงศ์สุข หิรัญพฤกษ์, อ.ศุภเดช สุทธิพงศ์คณาสัย และ ที่รัก บุญปรีชา ในช่วงแรกจะมีช่วงรายการหลักๆ เพียง 2 ช่วงคือ
แต่ต่อมาเมื่อวันที่ 6 มกราคม พ.ศ. 2551 ทางรายการจึงได้มีการปรับปรุงรูปแบบและฉากหลังของรายการใหม่ โดยได้เพิ่มพิธีกรเข้ามาใหม่คือคุณ พีระพล ฉัตรอนันทเวช หรือที่รู้จักกันในนาม "ปีเตอร์กวงควงมือถือ" ซึ่งมาพร้อมกับช่วงใหม่ "ปีเตอร์กวงควงมือถือ" ซึ่งเป็นการนำเสนอเรื่องราวเกี่ยวกับโทรศัพท์มือถือ ทั้งในประเทศและต่างประเทศ และเมื่อวันที่ 6 กันยายน พ.ศ. 2552 ทางรายการได้เพิ่มพิธีกรผู้หญิงคือคุณ ฉัตรปวีณ์ ตรีชัชวาลวงศ์ หรือซี มาเป็นพิธีกรรายการในช่วงของข่าวสั้นทันโลกกับน้องซี
บางสัปดาห์จะมีการนำคนในวงการเทคโนโลยีสารสนเทศ หรือคนที่นำเทคโนโลยีสารสนเทศมาใช้หรือไปแข่งขันจนเป็นประโยชน์ต่อประเทศ มาสัมภาษณ์ในรายการ โดยส่วนใหญ่จะสัมภาษณ์ว่าได้ทำอะไรบ้างหรือการแข่งขันที่ได้เข้าร่วมมีกติกาหรือการแข่งขันอย่างไรบ้าง เป็นต้น
มีการเพิ่มช่วงรายการ ชาวโลกใน Youtube และ คนไทยในยูทูบ เพื่อเป็นการนำเสนอคลิปวิดีโอดีๆที่เกิดขึ้นบนโลก หรือนำเสนอผลงานฝีมือคนไทยที่น่าสนใจจากยูทูบในช่วงเปิดรายการ นอกจากนี้ หากทางรายการมีรายงานพิเศษ ก็อาจจะเพิ่มช่วงรายการออกมา เช่น มันสมองคนIT, New Gadget, Special Scoop, รายงานพิเศษ เรื่องต่างๆ เป็นต้น
จากนั้นได้เปลี่ยนเวลาออกอากาศจากแต่เดิมที่ออกอากาศทุกวันอาทิตย์ เวลา 22.15 น. จนถึงเวลา 23.45 น.โดยประมาณ เป็นทุกวันอาทิตย์ เวลา 21.45 น. จนถึงเวลา 23.15 น. (โดยมีเกาะติดข่าวร้อนคั่นเวลารายการ) เพื่อให้ผู้ที่รับชมรายการนี้ได้รับชมรายการได้เร็วขึ้น
และวันที่ 3 มิถุนายน พ.ศ. 2554 เป็นต้นไป รายการแบไต๋ไฮเทค เดลี่ ไฟว์ไลฟ์ โดยจะออกอากาศผ่าน 5 สถานีโทรทัศน์ผ่านดาวเทียม โดยนอกจาก เนชั่นทีวี แล้ว ยังจะมี Dude TV แมงโก้ทีวี (ปัจจุบันนี้เปลี่ยนชื่อเป็น คมชัดลึก ทีวี) แคท แชนแนล(กสท.) และ แก๊งการ์ตูน แชนแนล โดยจะออกอากาศครั้งแรกที่ช่อง Dude TV และหลังจากนี้จะฉายทางช่องอื่นๆต่อไป โดยจะออกอากาศทุกวันศุกร์ ถึง วันอังคาร โดยจะออกอากาศดังนี้
โดยเปลี่ยนสถานที่ถ่ายทำจากอาคารอินเตอร์ลิงก์ทาวเวอร์ เป็นที่ ดิจิตอล เกทเวย์ (Digital Gateway) สยามสแควร์แทน โดยผู้ชมสามารถเข้าไปนั่งดูรายการสดและมีส่วนร่วมกับรายการได้ ทั้งนี้จะยังมีพิธีกรที่จะมาดำเนินรายการเพิ่มอีก 5 คน ซึ่งมีดังนี้ เอมี่ กลิ่นประทุม, ลิซ่า แซดเลอร์, ณัฐนันท์ จันทรเวช หรือ ม็อค จี-ทเวนตี้, มะเหมี่ยว ชนิดา ประสมสุข และ ฮิโรโกะ ยามากิชิ (ซึ่งเคยโฆษณาเครื่องปรุงอาหาร) มาเป็นพิธีกร โดยในแบไต๋ไฮเทคใหม่จะขาดคุณซี ฉัตรปวีณ์ ตรีชัชวาลวงศ์ ไป เนื่องด้วยเวลาของรายการที่ปรับใหม่ จึงทำไม่สามารถมาร่วมดำเนินรายการได้ โดยในอนาคตอาจจะกลับมาดำเนินรายการได้
เมื่อเข้าสู่ซีซั่นที่สองของรูปแบบเดลี่ไฟว์ไลฟ์ รายการแบไต๋ไฮเทคได้ปรับรูปแบบการออกอากาศใหม่อีกครั้ง คือ ออกอากาศทุกวันจันทร์ถึงศุกร์ เวลา 19.15 น. ทาง Dude TV และ คม-ชัด-ลึก TV พร้อมกันสองสถานี และออกอากาศซ้ำอีกครั้งในเวลา 21.15 น. ทาง TRUE  72  และเวลา  01.15 น. ทางเนชั่นบันเทิง โดยคุณหนุ่ย ได้พูดในรายการไว้ว่า "เพื่อให้ผู้ชมทางบ้านรับชมได้ง่ายขึ้น ไม่ต้องจำวันเวลาและช่องทางการออกอากาศให้สับสนอีกต่อไป" โดยในซีซั่นนี้ไม่มีพิธีกรหญิงร่วมดำเนินรายการเหมือนซีซั่นที่แล้ว แต่ในบางเทปอาจจะได้เห็นพิธีกรหญิงบางท่านมาทำหน้าที่แทนพิธีกรหลักที่ติดภารกิจในวันนั้นก็เป็นได้